U-I-100/11
Natisni
Opravilna št.:
U-I-100/11
Datum odločitve:
30. 5. 2011
ECLI:
ECLI:SI:USRS:2011:U.I.100.11
Akt:
Zakon o volilni in referendumski kampanji (Uradni list RS, št. 41/07 in 11/11) (ZVRK), 7. odst. 4. čl.
Izrek:
Pobuda za začetek postopka za oceno ustavnosti sedmega odstavka 4. člena Zakona o volilni in referendumski kampanji (Uradni list RS, št. 41/07 in 11/11) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.2.51.2.2 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Pobudnik - Politična stranka, društvo, združenje.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Združenje v gibanju OPS – osveščeni prebivalci Slovenije, Ljubljana
Datum vloge:
19. 5. 2011
Vrsta odločitve:
sklep
Vrsta rešitve:
zavrženje
Dokument:
US29444
Dokument v PDF obliki:
U-I-100-11.pdf
121 KB
Prenesite datoteko
U-I-100/11-5
30. 5. 2011
S K L E P
Ustavno sodišče je v postopku za preizkus pobude Združenja v gibanju OPS – osveščeni prebivalci Slovenije, Ljubljana, ki ga zastopa zakoniti zastopnik Ladislav Troha, na seji 30. maja 2011
sklenilo:
Pobuda za začetek postopka za oceno ustavnosti sedmega odstavka 4. člena Zakona o volilni in referendumski kampanji (Uradni list RS, št. 41/07 in 11/11) se zavrže.
Obrazložitev
1. Pobudnik izpodbija sedmi odstavek 4. člena Zakona o volilni in referendumski kampanji (v nadaljevanju ZVRK). Zatrjuje njegovo neskladje s členi 1, 3, 14, 22, 39, 44 in 90 Ustave. Pravni interes utemeljuje z navedbami, da je prejel potrdilo Državne volilne komisije, ki mu dovoljuje nastop v referendumski kampanji glede Zakona o spremembah in dopolnitvah Zakona o varstvu dokumentarnega in arhivskega gradiva ter arhivih, Zakona o pokojninskem in invalidskem zavarovanju ter Zakona o preprečevanju dela in zaposlovanja na črno.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Sedmi odstavek 4. člena ZVRK ureja zagotavljanje sredstev Vladi Republike Slovenije oziroma njeni pristojni službi, kadar je organizatorka referendumske (in volilne) kampanje. Izpodbijana določba neposredno ne posega v pobudnikov pravni položaj, saj pravna ureditev, ki ureja njegov pravni položaj v referendumski kampanji, ostaja nespremenjena. Glede na navedeno se tudi v primeru morebitne ugoditve pobudi in razveljavitve izpodbijane določbe pravni položaj pobudnika ne more izboljšati. Zato je Ustavno sodišče njegovo pobudo zaradi pomanjkanja pravnega interesa zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07 in 54/10) v sestavi: podpredsednik mag. Miroslav Mozetič ter sodnice in sodniki dr. Mitja Deisinger, dr. Etelka Korpič – Horvat, Jasna Pogačar, mag. Jadranka Sovdat, Jože Tratnik in Jan Zobec. Sklep je sprejelo soglasno.
mag. Miroslav Mozetič
Podpredsednik